
讘讘讗 讘转专讗 讜 注"讘 - 驻讬专讜砖 砖讟讬讬谞讝诇抓

讘讘讬专讛 讙讚讜诇讛 (讘谞讬谉 讙讚讜诇) 砖讬砖 讘讜 讚讬专讜转 专讘讜转, 诪砖转诪砖 讘讝讬讝讬讛 讜讘讻转诇讬讛 砖诇 讘讬专讛 讝讜 注讚 诪专讞拽 讗专讘注 讗诪讜转 诪讛讚讬专讛 砖诇讜, 讜诪砖转诪砖 讘注讜讘讬 讛讻讜转诇 讘诪拽讜诐 砖谞讛讙讜, 讗讘诇 讘转专讘抓 讗驻讚谞讬 [讘讙讬谞转 谞讜讬] 砖注讜砖讬诐 住诪讜讱 诇讘谞讬谉 鈥� 诇讗. 讜专讘 谞讞诪谉 讚讬讚讬讛 [诪砖诇 注爪诪讜] 讗诪专: 讗驻讬诇讜 讘转专讘抓 讗驻讚谞讬 [讘讙讬谞转 谞讜讬] 诪砖转诪砖. 讗讘诇 讘专讞讘讛 砖讗讞讜专讬 讛讘转讬诐 鈥� 诇讗 诪砖转诪砖. 讜专讘讗 讗诪专: 讗驻讬诇讜 专讞讘讛 砖讗讞讜专讬 讛讘转讬诐 诪砖转诪砖 讘讛.


讗 讜注讜讚 讘注谞讬谉 讞讝拽转 砖讬诪讜砖 讘讻讜转诇 砖讘讬谉 砖讻谞讬诐. 讗诪专 专讘讬谞讗: 讛讗讬 讻砖讜专讗 讚诪讟诇诇转讗 [拽讜专讛 讝讜 砖砖讬诪讜砖讛 诇转诪讜讱 注诇讬讛 讻讬住讜讬 诇爪诇], 讗诐 讛讬转讛 诪讜谞讞转 讘讻讜转诇讜 砖诇 讗讞专, 注讚 转诇转讬谉 讬讜诪讬谉 [砖诇讜砖讬诐 讬讜诐] 鈥� 诇讗 讛讜讬 [讗讬谞讛 谞讞砖讘转] 讞讝拽讛, 砖住讘讜专 讘注诇 讛诪拽讜诐 砖讗讬谞讛 诪讜谞讞转 讗诇讗 讘讚专讱 讗专注讬, 讜诇讻谉 诇讗 诪讞讛 注诇 讚讘专 讝讛. 讘转专 转诇转讬谉 讬讜诪讬谉 [讗讞专讬 砖诇讜砖讬诐 讬讜诐] 鈥� 讛讜讬 [讛专讬讛讬] 讞讝拽讛. 讜讗讬 [讜讗诐] 住讜讻讛 砖诇 诪爪讜讛 讛讬讗, 注讚 砖讘注讛 讬讜诪讬谉 [讬诪讬诐] 鈥� 诇讗 讛讜讬 [讗讬谞讛 谞讞砖讘转] 讞讝拽讛, 砖讬讚讜注 讘讜 砖讛讜讗 诪拽讬讬诐 讗讜转讛 专拽 诇爪讜专讱 讛诪爪讜讛 讜讗讞专 讻讱 讬讛专住谞讛. 讘转专 [讗讞专讬] 砖讘注讛 讬讜诪讬谉 [讬诪讬诐] 鈥� 讛讜讬 [讛专讬讛讬] 讞讝拽讛. 讜讗讬 讞讘专讬讛 讘讟讬谞讗 [讜讗诐 讞讬讘专 讗讜转讛 讘讟讬讟] 鈥� 诇讗诇转专 讛讜讬 [诪讬讚 讛专讬讛讬] 讞讝拽讛.


讘 讗讙讘 讛讚讬讜谉 讘诪砖谞转谞讜 讘讞讬讜讘 诇讘谞讜转 讻讜转诇 讘讬谉 砖讻谞讬诐 讗诪专 讗讘讬讬: 讛讬讜 砖谞讬 讘转讬诐 讘砖谞讬 爪讚讬 专砖讜转 讛专讘讬诐 鈥� 讝讛 注讜砖讛 诪注拽讛 诇讞爪讬 讙讙讜 讜讝讛 注讜砖讛 诪注拽讛 诇讞爪讬 讙讙讜, 讜注讜砖讬诐 讗转 讛诪注拽讛 讝讛 砖诇讗 讻谞讙讚 讝讛, 讜诪注讚讬祝 (讜诪讜住讬祝) 讻诇 讗讞讚 诪讛诐 注讜讚 拽爪转 讬讜转专 诪讞爪讬, 讻讚讬 砖诇讗 讬讜讻诇讜 诇专讗讜转 讝讛 讗转 讛谞注砖讛 注诇 讙讙讜 砖诇 讝讛.


 讜砖讜讗诇讬诐:  诪讗讬 讗讬专讬讗 [诪讛 砖讬讬讱, 诪讚讜注 诪讚讜讘专 讚讜讜拽讗] 讘专砖讜转 讛专讘讬诐? 讗驻讬诇讜 讛讬转讛 讘讬谉 砖谞讬 讛讙讙讜转 专砖讜转 讛讬讞讬讚 谞诪讬 [讙诐 讻谉] 讞讬讬讘讬诐 诇注砖讜转 讗讜转讜 讚讘专! 讜诪砖讬讘讬诐: 专砖讜转 讛专讘讬诐 讗讬爪讟专讬讻讗 诇讬讛 [讛讜爪专讻讛 诇讜 诇讜诪专], 砖讻谉 诪讛讜 讚转讬诪讗 [砖转讗诪专], 谞讬诪讗 诇讬讛 [砖讬讗诪专 诇讜] 讗讞讚 诇讞讘讬专讜: 住讜祝 住讜祝 讛讗 讘注讬转 诇讗爪讟谞讜注讬 [讛专讬 爪专讬讱 讗转讛 诇讛讬住转专] 诪讘谞讬 专砖讜转 讛专讘讬诐, 讜诇讻谉 讗转讛 爪专讬讱 讘讬谉 讻讛 讜讻讛 诇讘谞讜转 诪讞讬爪讛, 讜讗讬谞讱 讬讻讜诇 诇讞讬讬讘谞讬 诇讘谞讜转 诪注拽讛 诇讙讙讬, 注诇 讻谉


拽讗 诪砖诪注 诇谉 [讛砖诪讬注 诇谞讜] 砖讗讬谉 讝讛 讻讱, 诪砖讜诐 讚讗诪专 诇讬讛 [砖讗讜诪专 诇讜] 讘转砖讜讘讛 注诇 讻讱: 专讘讬诐 鈥� 讘讬诪诪讗 讞讝讜 诇讬 [讘讬讜诐 砖讛讜诇讻讬诐 砖诐 专讜讗讬诐 讗讜转讬], 讘诇讬诇讬讗 诇讗 讞讝讜 诇讬 [讘诇讬诇讛 讗讬谉 专讜讗讬诐 讗讜转讬], 讜讗讬诇讜 讗转 [讗转讛] 讘讬谉 讘讬诪诪讗 [讘讬讜诐] 讘讬谉 讘诇讬诇讬讗 [讘诇讬诇讛] 讞讝讬转 诇讬 [专讜讗讛 讗转讛 讗讜转讬]. 讗讬 谞诪讬 [讗讜 讙诐 讻谉] 谞讬诪讜拽 讗讞专: 专讘讬诐 鈥� 专拽 讻讬 拽讗讬诪谞讗 讞讝讜 诇讬 [讻讗砖专 讗谞讬 注讜诪讚 专讜讗讬诐 讛诐 讗讜转讬] 诪谉 讛专讞讜讘, 讗讘诇 讻讬 讬转讬讘谞讗 诇讗 讞讝讜 诇讬 [讻讗砖专 讗谞讬 讬讜砖讘 讗讬谉 讛诐 专讜讗讬诐 讗讜转讬], 讜讗讬诇讜 讗转 讞讝讬转 诇讬 [讗转讛 专讜讗讛 讗讜转讬] 讘讬谉 讻讬 拽讗讬诪谞讗 [讻讗砖专 讗谞讬 注讜诪讚] 讘讬谉 讻讬 讬转讬讘谞讗 [讻讗砖专 讗谞讬 讬讜砖讘]. 讜注讜讚 谞讬诪讜拽: 专讘讬诐 鈥� 讻讬 诪注讬讬谞讜 讞讝讜 诇讬, 讻讬 诇讗 诪注讬讬谞讜 诇讗 讞讝讜 诇讬 [讻讗砖专 讛诐 诪转讘讜谞谞讬诐 专讜讗讬诐 讛诐 讗讜转讬, 讜讗讬诇讜 讻讗砖专 讗讬谞诐 诪转讘讜谞谞讬诐 讗讬谞诐 专讜讗讬诐 讗讜转讬], 砖讛专讬 住转诐 讗讚诐 讗讬谞讜 诪专讬诐 注讬谞讬讜 诇专讗讜转 诪讛 诪转专讞砖 注诇 讛讙讙讜转, 讜讗讬诇讜 讗转 诪诪讬诇讗 谞诪讬 讞讝讬转 诇讬 [讗转讛 诪讗诇讬讱 讙诐 讻谉 专讜讗讛 讗讜转讬] 砖讛专讬 讗转讛 砖讜讻谉 诪诪讜诇讬.


 讜诪注转讛 讚谞讬诐 讘注讬拽专 讛讚讘专讬诐 砖讗诪专 诪专 [讛讞讻诐] 讗讘讬讬: 讝讛 注讜砖讛 诪注拽讛 诇讞爪讬 讙讙讜 讜讝讛 注讜砖讛 诪注拽讛 诇讞爪讬 讙讙讜, 讝讛 砖诇讗 讻谞讙讚 讝讛, 讜诪注讚讬祝. 讜砖讜讗诇讬诐: 驻砖讬讟讗 [驻砖讜讟, 诪讜讘谉 诪讗诇讬讜] 砖讝讛 注讜砖讛 诪讞爪讛 讜讝讛 诪讞爪讛!


 讜诪砖讬讘讬诐:  诇讗 爪专讬讻讗 [谞爪专讻讛] 讗诇讗 讘诪拽专讛 讚拽讚讬诐 讞讚 诪谞讬讬讛讜 讜注讘讚 [砖讛拽讚讬诐 讗讞讚 诪讛诐 讜注砖讛] 讞爪讬 诪注拽讛 讘注爪诪讜; 诪讛讜 讚转讬诪讗 [砖转讗诪专] 谞讬诪讗 诇讬讛 讗讬讚讱 [砖讬讗诪专 诇讜 讛讗讞专]: 砖拽讜诇 讗讜讝讬谞拽讗 讜注讘讚讬讛 讗转 讻讜诇讬讛 [讟讜诇 诪诪谞讬 讗转 讛讛砖转转驻讜转 讘讛讜爪讗讜转 讜注砖讛 讗转讛 讗转 讛讻诇] 讜讗讝 诇讗 谞讝讬拽 讝讛 诇讝讛 讘专讗讬讛, 注诇 讻谉 拽讗 诪砖诪注 诇谉 讚讗诪专 诇讬讛 [讛砖诪讬注 诇谞讜 砖讬讻讜诇 讛砖讻谉 诇讜诪专 诇讜]: 讗转 诪讗讬 讟注诪讗 诇讗 注讘讚转 [讗转讛 诪讛 讟注诐 讗讬谞讱 注讜砖讛 诪注拽讛]? 鈥� 诪砖讜诐 讚诪讬转专注 讗砖讬转讱 [砖诪转拽诇拽诇 讬住讜讚 讘讬转讱] 注诇 讬讚讬 讻讱, 讗谞讗 谞诪讬 诪讬转专注 诇讬讛 讗砖讬转讗讬 [讗谞讬 讙诐 讻谉 诪转拽诇拽诇 诇讬 讬住讜讚讬] 讗诐 讗谞讬 诪讜住讬祝 诇讘谞讜转 注诇 讛讙讙.


讗诪专 专讘 谞讞诪谉 讗诪专 砖诪讜讗诇: 讙讙 讛住诪讜讱 诇讞爪专 讞讘讬专讜 鈥� 注讜砖讛 诇讜 诇讙讙 诪注拽讛 讙讘讜讛 讗专讘注 讗诪讜转, 讗讘诇 讘讬谉 讙讙 诇讙讙 鈥� 诇讗 爪专讬讱 诇注砖讜转 诪注拽讛 讻诇诇. 讜专讘 谞讞诪谉 讚讬讚讬讛 [诪砖诇 注爪诪讜] 讗诪专: 讗诪谞诐 讗讬谞讜 讝拽讜拽 诇讘谞讜转 讻讜转诇 讙讘讜讛 讗专讘注 讗诪讜转 讘讬谉 讙讙 诇讙讙, 讗讘诇 讝拽讜拽 讛讜讗 诇讘谞讜转 诪讞讬爪转 注砖专讛.


讜砖讜讗诇讬诐: 诇诪讗讬 [诇诪讛] 讛讜讗 注讜砖讛 讝讗转? 讗讬 [讗诐] 诇爪讜专讱 诪谞讬注转 讛讬讝拽 专讗讬讛 鈥� 讛诇讗 诪讞讬爪讛 讘讙讜讘讛 讗专讘注 讗诪讜转 讘注讬谞谉 [爪专讬讻讬诐 讗谞讜]. 讗讬 [讗诐] 诇注谞讬谉 砖诇讗 讬讛讬讛 谞转驻住 注诇讬讜 讻讙谞讘, 砖爪专讬讱 诇注砖讜转 诪讞讬爪讛 讻讚讬 砖讬讚注 注讚 讛讬讻谉 专砖讜转讜, 讜讗诐 讬讬讻谞住 讛讗讞专 砖诇讗 讘专砖讜转, 讛专讬讛讜 讘讻讱 谞讞砖讘 讻谞讻谞住 诇讙谞讜讘 鈥� 讘诪住讬驻住 讘注诇诪讗 住讙讬讗 [讘住讘讻讛 谞诪讜讻讛 讘诇讘讚 讚讬]. 讗讬 [讗诐] 诇讙讚讬讬诐 讜讟诇讗讬诐 砖诇讗 讬注讘专讜 诪讙讙 诇讙讙 鈥� 讛诇讗 讘诪讞讬爪讛 拽讟谞讛 讘讻讚讬 砖诇讗 讬讝讚拽专 讘讘转 专讗砖 (讬拽驻讜抓 讘讘转 讗讞转) 住讙讬 [讚讬]! 讜诪砖讬讘讬诐: 诇注讜诇诐 讛讜讗 注讜砖讛 讝讗转 诇爪讜专讱 砖诇讗 讬讛讬讛 谞转驻住 注诇讬讜 讻讙谞讘, 讜讗讜诇诐 讘诪住讬驻住 诪爪讬 诪砖转诪讬讟 诇讬讛 [讻砖讬砖 住讘讻讛 谞诪讜讻讛 讬讻讜诇 诇讛砖转诪讟 诪诪谞讜], 讗诪专 [讗讜诪专 讛讜讗]: 诪诪爪讜专讬 拽诪诪爪讬专谞讗 [诪转诪转讞 讗谞讬], 讘诪讞讬爪转 注砖专讛 诇讗 诪爪讬 诪砖转诪讬讟 诇讬讛 [讗讬谞讜 讬讻讜诇 诇讛砖转诪讟 诪诪谞讜] 讘讟注谞讛 讻讝讜.


 讜注诇 注爪诐 讞讬讜讘 讛诪讞讬爪讛 讘讬谉 讞爪专 诇讙讙 诪讬转讬讘讬 [诪拽砖讬诐] 诪诪讛 砖砖谞讬谞讜 讘讘专讬讬转讗: 讗诐 讛讬讛 讞爪专讜 诇诪注诇讛 诪讙讙讜 砖诇 讞讘讬专讜 鈥� 讗讬谉 谞讝拽拽讬谉 诇讜. 诪讗讬 诇讗讜 [讛讗诐 诇讗] 讛讻讜讜谞讛 讛讬讗 砖讗讬谉 谞讝拽拽讬谉 诇讜 讻诇诇, 砖讗讬谞讜 爪专讬讱 诇注砖讜转 诪讞讬爪讛 讻诇诇? 讜诪砖讬讘讬诐: 诇讗, 讛讻讜讜谞讛 讛讬讗 砖讗讬谉 谞讝拽拽讬谉 诇注砖讜转 诪讞讬爪讛 讘讙讜讘讛 讗专讘注 讗诪讜转, 讗讘诇 谞讝拽拽讬谉 诇诪讞讬爪转 注砖专讛, 讻讚讘专讬 专讘 谞讞诪谉.


讗讬转诪专 [谞讗诪专]: 讛讬讜 砖转讬 讞爪专讜转 讝讜 诇诪注诇讛 诪讝讜 鈥� 讗诪专 专讘 讛讜谞讗: 转讞转讜谉 讘讜谞讛 诪讻谞讙讚讜 讜注讜诇讛 讘讘谞讬谉 讛诪讞讬爪讛 注讚 诇讙讜讘讛 讞爪专 讞讘讬专讜, 讜讻谉 注诇讬讜谉 讘讜谞讛 诪讻谞讙讚讜 讜注讜诇讛. 讜专讘 讞住讚讗 讗诪专: 注诇讬讜谉 诪住讬讬注 诪诇诪讟讛 讜讘讜谞讛 讗祝 讘诪讛 砖讛讜讗 讻谞讙讚 讛转讞转讜谉.


 讜诪注讬专讬诐:  转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转讜] 砖诇 专讘 讞住讚讗: 砖转讬 讞爪专讜转 讝讜 诇诪注诇讛 诪讝讜, 诇讗 讬讗诪专 讛注诇讬讜谉: "讛专讬谞讬 讘讜谞讛 诪讻谞讙讚讬 讜注讜诇讛", 讗诇讗 诪住讬讬注 讙诐 诪诇诪讟讛 讜讘讜谞讛. 讜讗诐 讛讬转讛 讞爪专讜 诇诪注诇讛 诪讙讙讜 砖诇 讞讘讬专讜 鈥� 讗讬谞讜 讝拽讜拽 诇讜, 砖讗讬谉 讘注诇 讛讞爪专 爪专讬讱 诇注砖讜转 诪讞讬爪讛, 诇驻讬 砖讗讬谉 讛讙讙 拽讘讜注 诇砖讬诪讜砖 讘谞讬 讗讚诐.


讙 诪住讜驻专: 讛谞讛讜 讘讬 转专讬 讚讛讜讜 讚讬讬专讬 [砖谞讬诐 砖讛讬讜 讚专讬诐] 讘讘讬转 讗讞讚 讘谉 砖转讬 拽讜诪讜转, 讞讚 讛讜讛 讚讬讬专 注讬诇讗讬 讜讞讚 讛讜讛 讚讬讬专 转转讗讬 [讗讞讚 讛讬讛 讚专 诇诪注诇讛 讜讗讞讚 讛讬讛 讚专 诇诪讟讛] 讘讘讬转 讝讛. 讗讬转讘专 转转讗讬 [谞砖讘专讛, 拽专住讛 讛拽讜诪讛 讛转讞转讜谞讛], 讜讗祝 砖讛讬讗 注讚讬讬谉 拽讬讬诪转 诪讻诇 诪拽讜诐 讛专讬讛讬 谞诪讜讻讛 注讚 砖诇讗 谞讬转谉 诇讚讜专 转讞转讬讛. 讗诪专 诇讬讛 转转讗讬 诇注讬诇讗讬 [诇讜 讛转讞转讜谉 诇注诇讬讜谉]: 讘讗 谞讛专讜住 讗转 讛讘讬转 讻讜诇讜 讜诇讗讞专 诪讻谉 转讗 讜谞讘谞讬讬讛 [讘讜讗 讜谞讘谞讛 讗讜转讜 讬讞讚], 讗诪专 诇讬讛 [诇讜]: 讗谞讗 砖驻讬专 拽讗 讚讗讬专谞讗 [讗谞讬 讬驻讛 讗谞讬 讚专] 谞讜讞 诇讬, 讜讗讬谞讬 爪专讬讱 诇讘谞讜转 讗转 讛讚讬专讛 砖诇讱.

